CELEX: C2005/182/23
Language: sk
Date: 2005-07-23 00:00:00
Title: Rozsudok Súdneho dvora (tretia komora) z 26. mája 2005 vo veci C-498/03 (návrh na začatie prejudiciálneho konania podaný VAT and Duties Tribunal, London): Kingscrest Associates Ltd, Montecello Ltd proti Commissioners of Customs & Excise (Šiesta smernica o DPH — Článok 13 A ods. 1 písm. g) a h) — Plnenia oslobodené od dane — Služby úzko súvisiace so sociálnou pomocou a sociálnym zabezpečením — Služby úzko súvisiace s ochranou detí a mládeže — Služby poskytované inými orgánmi ako orgánmi riadenými verejným právom, ktoré boli príslušným členských štátom uznané za charitatívne — Súkromný subjekt sledujúci dosiahnutie zisku — Pojem charitatívny)

23.7.2005   
            
            
               SK
            
            
               Úradný vestník Európskej únie
            
            
               C 182/12
            
         
      ROZSUDOK SÚDNEHO DVORA
   
   (tretia komora)
   z 26. mája 2005
   vo veci C-498/03 (návrh na začatie prejudiciálneho konania podaný VAT and Duties Tribunal, London): Kingscrest Associates Ltd, Montecello Ltd proti Commissioners of Customs & Excise (1)
   
   (Šiesta smernica o DPH - Článok 13 A ods. 1 písm. g) a h) - Plnenia oslobodené od dane - Služby úzko súvisiace so sociálnou pomocou a sociálnym zabezpečením - Služby úzko súvisiace s ochranou detí a mládeže - Služby poskytované inými orgánmi ako orgánmi riadenými verejným právom, ktoré boli príslušným členských štátom uznané za charitatívne - Súkromný subjekt sledujúci dosiahnutie zisku - Pojem charitatívny)
   (2005/C 182/23)
   Jazyk konania: angličtina
   Vo veci C-498/03, ktorej predmetom je návrh na začatie prejudiciálneho konania podľa článku 234 ES podaný rozhodnutím VAT and Duties Tribunal, London (Spojené kráľovstvo) z 10. júna 2003 a doručený Súdnemu dvoru 26. novembra 2003, ktorý súvisí s konaním: Kingscrest Associates Ltd, Montecello Ltd proti Commissioners of Customs & Excise, Súdny dvor (tretia komora), v zložení: predseda tretej komory A. Rosas, sudcovia A. Borg Barthet, A. La Pergola, J. Malenovský a A. Ó Caoimh (spravodajca), generálny advokát: D. Ruiz-Jarabo Colomer, tajomník: L. Hewlett, hlavná referentka, vyhlásil 26. mája 2005 rozsudok, ktorého výrok znie:
   
               1)
            
            
               Pojem „charitable“ uvedený v anglickej verzii článku 13 A ods. 1 písm. g) a h) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, je samostatným pojmom práva Spoločenstva a je potrebné ho vykladať s prihliadnutím na všetky jazykové verzie smernice.
            
         
               2)
            
            
               Pojem „organizácie, ktoré boli príslušným členským štátom uznané za charitatívne“ uvedený v článku 13 A ods. 1 písm. g) a h) šiestej smernice 77/388 nevylučuje súkromné subjekty, ktoré sledujú vytváranie zisku.
            
         
               3)
            
            
               Je vecou vnútroštátneho súdu, aby určil predovšetkým s prihliadnutím na zásady rovného zaobchádzania a daňovej neutrality a s prihliadnutím na obsah poskytovaných služieb, ako aj podmienky ich poskytovania, či uznanie súkromného subjektu, ktorý sleduje vytváranie zisku a ktorý z tohto dôvodu nemá postavenie „charity“ podľa vnútroštátneho práva, za charitatívnu organizáciu v zmysle článku 13 A ods. 1 písm. g) a h) šiestej smernice vybočuje z medzí voľnej úvahy, ktorú členským štátom na účely tohto uznania priznávajú tieto ustanovenia.
            
         
      (1)  Ú. v. EÚ C 21, 24.1.2004.